હાલ મળતી માહિતી અનુસાર વાવાઝોડાના પગલે માછીમારોને દરિયો નહીં ખેડવા માટે કડક સૂચના આપી દેવામાં આવી છે, તેમજ દરેક સંભવિત અસરગ્રસ્ત વિસ્તારોના જિલ્લા પ્રભારીઓને ફરજ પર હાજર રહેવાનો આદેશ આપવામાં આવ્યો છે. આ વાવાઝોડાના પગલે સૌરાષ્ટ્ર અને કચ્છમાં ભારેથી અતિભારે વરસાદ થવાની સંભાવનાઓ વ્યક્ત કરવામાં આવી છે. તેમજ વાવાઝોડાની અસર દરમિયાન વિઝિબિલિટી ઓછી રહેવાની શક્યતાઓના પગલે એરપોર્ટ પ્રશાસનોને એલર્ટ કરી દેવામાં આવ્યા છે. રાજ્ય સરકાર અને કેન્દ્ર સરકાર દ્વારા વિવિધ વિસ્તારોમાં એનડીઆરએફ અને એનડીએમએની ટૂકડીઓને મોકલી દેવામાં આવી છે.